Hei, denne artikkelen er over ett år gammel og kan inneholde utdatert informasjon

(Dagbladet): Da Monica Christiansen var 18 år sendte kjæresten hennes, Håvard, inn et lettkledd bilde til et pornoblad. Det hele var en spøk, men nesten tre tiår seinere har Monica lagt bak seg rundt 350 pornofilmer.

Nå er hun 45 år, går hun under navnet «Monica MILF», følges daglig av av flere hundre skuelystne på sin egen nettside, og er mor til fem.

- Det er en jobb. Det er det samme som å ha en jobb på Kiwi. Faktisk vil jeg si at det har vært fordel for meg som mor at jeg har hatt en jobb med så frie arbeidstider. Jeg har vært mer til stede i livene deres enn om jeg hadde jobbet fra sju om morgenen til fire om ettermiddagen, forteller Monica til Dagbladet.

På innsiden av et pornostudio

Torsdag har kanalen FEM premiere på programmet «Insider FEM», som er søsterprogrammet til dokumentarserien «Insider» som går på kanalen MAX.

Serien ledes av kvinner og skal ha flere kvinnelige kilder enn orginalprogrammet.

I første episode får seerne et innblikk i det som i utgangspunktet er en veldig vanlig familie på Kongsvinger. Bortsett fra at mor og far og pornofilmstudio i huset, og at det jevnlig kommer pornoskuespillere på besøk.

- For barna har dette bare vært venner av mamma og pappa. Det er ikke før i senere år at de har skjønt hva vi egentlig driver med, og hvem disse menneskene egentlig er, forteller Monica til Dagbladet.

- Verdens beste mamma

Det har alltid vært viktig for Monica å være åpen om hvem hun er og hva hun jobber med. Til og med barna har fått vite om livet hennes som skuespiller og produsent for pornofilmer.

- Vi har fortalt det til dem med alderen. Da de var yngre trodde de at mamma var modell. Det er jo forsåvidt sant.

- Har de noen gang synes det har vært kjipt eller vanskelig?

- Nei, det tror jeg ikke. Men alle har vært tenåringer, hvor ting går litt opp og ned. Men vi er en veldig åpen og tett familie. Vi snakker sammen om alt.

Det er yngstedatteren Connie (18) enig i.

- Det eneste som kanskje har vært litt annerledes, er at her hjemme prater vi veldig åpent om forhold og sex, sier datteren i programmet.

Monica har vært forsiktig med å stille opp i media i mange år av hensyn til barna, men nå er alle voksne, og Connie stiller helt frivillig opp til intervju.

Det er jo som å ha hvilken som helst mamma. Eller, hun er jo veldig spesiell, men det er ikke noe forskjell. Bortsett fra at hun jobber med det hun jobber med. Hun er verdens beste mamma, sier Connie.

Datteren synes det er viktig å fortelle om forholdet til mora.

- Jeg er stolt av mamma. Så mye som hun har gått gjennom. Det har du. Hun har fått mye dritt. Hun har fått høre mye. Men hun står her i dag, og er like sterk. Og det synes jeg er viktig at folk skal vite.

Filmer at kona har sex med andre

I programmet får reporter Janne Amble Haugan være med på en filminspilling. På besøk kommer motspiller Jesper, bedre kjent som «Samson». En av Sveriges mest kjente pornoskuespillere.

Kvelden før sitter de alle sammen og spiser middag, og familieidyllen varer helt fram til filminnspillingen. Da forvandles Mamma-Monica om til «Monica MILF».

Mens Monica skifter, sminker seg og varmer opp sine private deler, stiller ektemann og forretningspartner, Håvard, opp kamera og lys.

I tillegg til å være fotograf er han også motspiller i mange av filmene. Han kan forstå at folk synes det er rart at han filmer at kona har sex med en annen mann, men for ham er det naturlig. Det er hverdagen.

- Vi stoler veldig på hverandre. Jeg er ganske sikker på at om vi ikke stoler på hverandre, så hadde det ikke gått. Det er ikke sjalusi eller noen ting, sier Håvard i programmet.

- Jeg tror det har gjort forholdet vårt sterkere. Vi snakker sammen om alt, vi er åpne om alt og vi er ærlig om alt. Alle har kalt oss gærne, og sagt at det ikke er sunt for oss å holde på sånn, men vi sitter nå her tredve år etterpå, skyter kona inn.

Gir seg ikke ennå

Monicas mest kjente film er solgt i mer en 27 000 eksemplarer - bare til mobil. Nettsida hennes har rundt 500 abonnementer, som månedlig betaler 200 kroner for å få daglige videoer av pornostjerna.

- Det er ikke pengene vi gjør det for. Hadde det vært pengene, hadde jeg sluttet for lenge siden, forteller Monica i programmet.

På tross av at hun har konkurrenter som er halvparten så gamle som henne, har hun heller ingen planer om å slutte med det første.

- Jeg liker jobben min godt, og jeg kommer til å fortsette med det så lenge jeg synes det er moro. Jeg ser ikke for meg at jeg kommer til å gå over i en annen jobb heller, jeg blir nok værende i bransjen, sier fembarnsmora til Dagbladet.